הלשכה המרכזית לסטטיסטיקה פירסמה היום (ה') את דו"ח פני החברה לשנת 2012 - דו"ח שנתי המקנה לקובעי המדיניות ולציבור הרחב תמונה רחבה על מצב החברה בישראל בהיבטים שונים. השנה עסק הדו"ח ב-14 הערים הגדולות בישראל - ערים שמנו 100,000 תושבים ויותר. לראשונה בדו"ח מוצגת סדרת מפות עירוניות המתארות תופעות חברתיות בניתוח מרחבי.

דירוג עוני לפי רמת הכנסה ושווי דירת מגורים

המפות מציגות את רמת העוני בישראל לפי רמת הכנסה ושווי ממוצע למטר מרובע של דירות מגורים בשקלים, באזורים הסטטיסטיים השונים בערים הגדולות בישראל. עבור כל אזור סטטיסטי חושבה "פרופורציית המשפחות המינהליות הנמצאות מתחת לקו העוני" (קו עוני כפי שמוגדר בביטוח לאומי). חשוב לציין כי נתוני המפות הללו מבוססים על הכנסות מעבודה בלבד, ללא קצבאות מהמוסד לביטוח לאומי, הכנסה מהון ועוד.

■ בירושלים דורגו ברמת עוני גבוהה חלקים ממזרח העיר ואזורים עם אוכלוסייה חרדית.

עברו לתצוגת גלריה

עברו לתצוגת גלריה

■ בתל אביב-יפו ניתן לראות כי דירוג העוני בדרום העיר גבוה לעומת צפון העיר.

עברו לתצוגת גלריה

עברו לתצוגת גלריה

■ על פי נתוני הכנסות - כמעט כל האזורים הסטטיסטיים בבני ברק משויכים לדירוג העוני הגבוה ביותר.

עברו לתצוגת גלריה

■ בחיפה, רוב האזורים הסטטיסטיים העניים נמצאים בשיפולי הכרמל המזרחיים, ואילו האזורים הנמצאים על רכס הכרמל מבוססים יותר. לעומת זאת, שווי הדירה בשיפולי הכרמל המזרחיים נמוך, ואילו שווי הדירות באזורים הנמצאים על רכס הכרמל גבוה יותר.

עברו לתצוגת גלריה

קשר זה בין עוני לשווי דירה מאפיינת אזורים סטטיסטיים רבים אחרים בערים הגדולות בישראל. באשדוד קיים הבדל בין צפון-מזרח העיר (באזור הבנוי) לבין דרומה. בצפון ישנו מספר גדול של אזורים סטטיסטיים בדירוג עוני גבוה.

■ מחירי שיא של שווי ממוצע למ"ר לדירת מגורים נמדדו בתל אביב-יפו (34,592 שקל).

■ שווי ממוצע למ"ר לדירת מגורים בירושלים - 31,868 שקל.

■ שווי ממוצע למ"ר לדירת מגורים ברמת גן - 28,712 שקל.

■ הרצליה, שאיננה נסקרת ברמה עירונית באוגדן המפות, נמצאת אף היא ברביעייה הפותחת (29,413 שקל).

רוב האזורים הסטטיסטיים היקרים ביותר מבחינת שווי דירה נמצאים סביב מרכז ירושלים, בצפון תל אביב-יפו ובמרכזה וברמת גן. בנתניה, באשדוד ובאשקלון ניתן לראות כי רוב האזורים הסטטיסטיים עם ממוצע שווי דירה הגבוה ביותר קרובים לחוף הים. מגמה זו אינה קיימת בערי חוף אחרות כגון חיפה, תל אביב-יפו, בת ים או ראשון לציון. בקרב הערים הגדולות בישראל - בבאר שבע, באשקלון ובחיפה קיים המספר היחסי הגבוה ביותר של אזורים סטטיסטיים עם שווי דירה נמוך.

עברו לתצוגת גלריה

עברו לתצוגת גלריה

עברו לתצוגת גלריה

שירותי רווחה

במפות נתונים על שיעור הרשומים במחלקות לשירותים חברתיים, על הסיבה השכיחה לנזקקות ועל שיעור בעלי נזקקות מוגדרת, לפי אזורים סטטיסטיים. באופן כללי, באזורים שבהם נמצא דירוג עוני גבוה, שיעור הרשומים למחלקות לשירותים חברתיים גבוה אף הוא. הדבר בולט במיוחד בתל אביב-יפו, בחיפה, באשדוד ובבאר שבע.

ברוב האזורים הסטטיסטיים ברמת גן, בבת ים ובאשקלון הסיבה השכיחה לנזקקות היא זיקנה. באופן מפתיע, בבני ברק עוני וקשיי הכנסה אינם מהווים סיבה עיקרית לנזקקות, למרות שבני ברק מוקמה בדירוג עוני גבוה. פער גדול בין שיעורים של רשומים למחלקות לשירותים חברתיים לבין שיעורי בעלי נזקקות מוגדרת יכול להיות טמון בכך שרק חלק קטן מבני המשפחה הרשומים הם בעלי נזקקות אישית ויתר בני המשפחה רשומים כבעלי נזקקות כיוון שפרט אחר במשפחה רשום כנזקק. הדבר נכון במיוחד במשפחות גדולות. הבדל קטן בין השיעורים יכול לנבוע מאחוז גדול של קשישים באזור הסטטיסטי, שלרובם נזקקות מוגדרת והם גרים בגפם.

עברו לתצוגת גלריה

עברו לתצוגת גלריה

עברו לתצוגת גלריה

חינוך והשכלה

■ בתל אביב-יפו, אחוז זכאים גבוה לתעודת בגרות הוא בצפון העיר (מצפון לירקון) ואילו ריכוז בעלי תואר ראשון הוא דווקא בצפון הישן (ממרכז העיר וצפונה עד הירקון).

■ בירושלים ישנה הטרוגניות רבה בין השכונות השונות. ישנן שכונות שבהן אחוז בעלי תואר ראשון גבוה יחסית דוגמת בית הכרם, קריית הדסה, גבעת משואה, רסקו ורחביה (60%-30%), ומאידך שכונות חרדיות שבהן האחוז נמוך מ-12% ושכונות חרדיות וערביות שבהן אחוז בעלי תואר ראשון נמוך מ-5%.

■ באזור מרכז הארץ נמצאים היישובים שבהם אחוז בעלי תואר ראשון (שקיבלו תואר בישראל) הנו הגבוה ביותר, בראשם גבעת שמואל ומודיעין (38.4% ו-41%, בהתאמה), ולאחריהם שוהם, גבעתיים, רמת השרון, הוד השרון ונס ציונה. מצד שני באזור המרכז ישנם גם יישובים עם אחוז בעלי תואר ראשון נמוך במיוחד - בני ברק ורמלה (פחות מ-7%) ולוד (7.1%).

עברו לתצוגת גלריה

עברו לתצוגת גלריה

■ באזור צפון הארץ אחוז גבוה של בעלי תואר ראשון נמצא ביישובים כדוגמת חיפה, נשר ויקנעם עילית (30%-21%). בשאר היישובים אחוז בעלי תואר ראשון נמוך מ-20%.

חוק וסדר

השוואה בין מפת "מורשעים בדין לפי יישוב המגורים" לבין מפת "מרגישים בטוחים ללכת לבדם בחשכה באזור המגורים". באופן כללי, ככל שביישוב מתגוררים יותר מורשעים בדין, כך אחוז התושבים המרגישים בטוחים ללכת לבדם בשעות החשיכה יורד. זאת, על אף שמקורות הנתונים לשתי המפות שונים (המפה הראשונה מבוססת על מרשם פלילי חדש של משטרת ישראל והשנייה - על הסקר החברתי של הלמ"ס).

בהשוואה בין מפת "מרגישים בטוחים ללכת לבדם בשעות החשכה באזור המגורים" למפת "מרוצים מאזור המגורים", ישנה גם התאמה באופן כללי בין הרגשת הביטחון ללכת לבד בשעות החשכה לבין אחוז המרוצים מאזור המגורים. ככל שהרגשת הביטחון עולה, כך עולה גם אחוז המרוצים מאזור המגורים.

איכות סביבה

ניתן לראות כי בים התיכון ריכוזי החופים המזוהמים ביותר בחיידקי אנטרוקוק צואתי הם באזור גוש דן וחיפה, ואילו בקו פלמחים ודרומה ובקו עכו וצפונה כמעט ואין חריגות.

בים סוף, באופן כללי ככל שמדרימים מאילת כך איכות החופים משתפרת. בכנרת המצב משתנה בין השנים אך ככלל עיקר הזיהומים של חיידקי קוליפורם צואתי הם באזור טבריה ומצפון לה. רוב החופים בכנרת הם ללא חריגות.

עברו לתצוגת גלריה

עברו לתצוגת גלריה

עברו לתצוגת גלריה